CELEX: 32022R0270
Language: et
Date: 2022-02-23 00:00:00
Title: Komisjoni rakendusmäärus (EL) 2022/270, 23. veebruar 2022, millega parandatakse rakendusmäärust (EL) 2021/1410, millega antakse luba kasutada Bacillus licheniformis’e (DSM 28710) preparaati munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina (loa hoidja Huvepharma NV) (EMPs kohaldatav tekst)

24.2.2022   
               
               
                  ET
               
               
                  Euroopa Liidu Teataja
               
               
                  L 43/7
               
            
         KOMISJONI RAKENDUSMÄÄRUS (EL) 2022/270,
         23. veebruar 2022,
         millega parandatakse rakendusmäärust (EL) 2021/1410, millega antakse luba kasutada Bacillus licheniformis’e (DSM 28710) preparaati munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina (loa hoidja Huvepharma NV)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2021/1410 (2) anti kümneks aastaks luba kasutada Bacillus licheniformis’e (DSM 28710) preparaati munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina.
                  
               
                     (2)
                  
                  
                     Rakendusmääruse (EL) 2021/1410 lisa veerus „Loomaliik või -kategooria“ on esitatud valesti liigid, mille puhul söödalisand on lubatud, kuna on jäetud välja aretuskalkunid.
                  
               
                     (3)
                  
                  
                     Seepärast tuleks rakendusmäärust (EL) 2021/1410 vastavalt parandada. Selguse huvides on asjakohane asendada kogu kõnealuse rakendusmääruse lisa.
                  
               
                     (4)
                  
                  
                     Selleks, et söödakäitlejad saaksid kohandada söödalisandi ja seda sisaldava sööda märgistust vastavalt loa korrigeeritud tingimustele, tuleks ette näha üleminekuperiood seoses kõnealuste toodete turulelaskmisega.
                  
               
                     (5)
                  
                  
                     Selleks, et huvitatud isikutel säiliksid õiguspärased ootused seoses söödalisandi kasutusloa tingimustega, peaks käesolev määrus jõustuma võimalikult kiiresti.
                  
               
                     (6)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2021/1410 lisa asendatakse käesoleva määruse lisaga.
         
         
            Artikkel 2
            
               1.   Lisas nimetatud preparaati ja seda ainet sisaldavaid eelsegusid, mis on toodetud ja märgistatud enne 25. augustit 2022 kooskõlas enne 25. veebruari 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Lõikes 1 osutatud preparaati ja eelsegusid sisaldavaid söödamaterjale ja segasööta, mis on toodetud ja märgistatud enne 25. veebruari 2023 kooskõlas enne 25. veebruari 2022 kohaldatavate eeskirjadega, võib jätkuvalt turule lasta olemasolevate varude ammendumiseni.
            
         
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Komisjoni 27. augusti 2021. aasta rakendusmäärus (EL) 2021/1410, millega antakse luba kasutada Bacillus licheniformis’e (DSM 28710) preparaati munakanade, vähemlevinud linnuliikide munalindude, kodulinnuliikide aretuslindude ja dekoratiivlindude söödalisandina (loa hoidja Huvepharma NV) (ELT L 304, 30.8.2021, lk 8).
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Sisaldus CFUdes 12 % niiskusesisaldusega täissööda kilogrammi kohta
                     
                  
                        
                           Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis (DSM 28710)
                     
                     
                        
                           Söödalisandi koostis
                        
                        
                           Bacillus licheniformis’e (DSM 28710) preparaat,
                        mis sisaldab vähemalt
                        3,2 × 109 CFUd söödalisandi grammi kohta
                        Tahke
                        
                           Toimeaine kirjeldus
                        
                        
                           Bacillus licheniformis’e (DSM 28710) eluvõimelised spoorid
                        
                           Analüüsimeetod
                            (1)
                        
                        
                           Bacillus licheniformis’e (DSM 28710) loendamine söödalisandis, eelsegus ja söödas:
                        
                                    —
                                 
                                 
                                    pindkülvimeetod (EN 15784)
                                 
                              
                           Bacillus licheniformis’e (DSM 28710) identifitseerimine:
                        
                                    —
                                 
                                 
                                    impulssvälja-geelelektroforees (PFGE)
                                 
                              
                     
                        Munakanad
                        Vähemlevinud kodulinnuliikide munalinnud
                        Kodulinnuliikide aretuslinnud
                        Dekoratiivlinnud
                     
                     
                        -
                     
                     
                        1,6 × 109
                        
                     
                     
                        -
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Võib kasutada söödas, mis sisaldab järgmisi lubatud koktsidiostaatikume: diklasuriil või naatriumlasalotsiid A.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid ohte. Kui selline kasutamiskord ja sellised meetmed ei võimalda nahakaudsest kokkupuutest, sissehingamisest ja silma sattumisest tulenevaid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sh naha, silmade ja hingamisteede kaitseks ette nähtud vahendeid.
                                 
                              
                     
                        19.9.2031
                     
                  
               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.